Ľubomír Meszároš

Ľubomír Meszároš (* 23. marec 1979, Bratislava) je slovenský futbalista, ktorý hráva na pozícii útočníka. V súčasnosti hrá za rakúsky klub SV Gols.

Kariéra 
S futbalom začínal ako 7-ročný v Slovane Bratislava. Medzi profesionálov vstúpil takisto v drese Slovana. Za tento tím zaznamenal celkovo 39 gólov v 122 zápasoch. V roku 2000 získal Cenu Petra Dubovského za najlepšieho futbalistu do 21 rokov. Po zahraničných pôsobiskách v Grécku a Turecku sa v lete 2005 vrátil do Slovana Bratislava a zmluvu podpísal do roku 2009. Po skončení zmluvy sa rozhodol hľadať si nový klub, v júli prestúpil do českého klubu SK Dynamo České Budějovice. Už v prvom zápase českej najvyššej súťaže strelil gól v domácom zápase proti FK Baumitu Jablonec (1:1).. V septembri 2010 prestúpil do 1. FC Tatran Prešov. Prvý gól v novom pôsobisku vsietil v nadstavenom čase proti FK Senica z penalty (1:1). 

V sezónach 2005/06 a 2006/07 nenastupoval pravidelne kvôli zraneniu.

Referencie

Externé odkazy 
 Ľubomír Meszároš na stránke national-football-teams.com 
 Čo dnes robí Ľubomír Meszároš, bývalý hráč ŠK Slovan Bratislava?, rozhovor (2014)

Narodenia v 1979
Slovenskí futbalisti
Hráči ŠK Slovan Bratislava
Hráči Elazigspor
Hráči Panionios Atény
Hráči SK Dynamo České Budějovice
Hráči 1. FC Tatran Prešov